Tussen 800 en 900 atlete van 14 provinsies en hul gesinne word by dié byeenkoms verwag en kan die dorp dus 'n groot finansiële inspuiting gedurende die tydperk verwag.
Om van hierdie byeenkoms 'n sukses te maak, het Eden-tweekamp al die rolspelers op Oudtshoorn en in die Eden-distrik nodig en beoog hulle om hierdie 'n uithanggeleentheid te maak.
By die 2021-byeenkoms sal daar van 'n koeponstelsel gebruik gemaak word en alle besoekende spanne gaan van hierdie koepons voorsien word.
Indien besighede by hierdie projek inskakel, gaan die besigheid se naam en kontakbesonderhede vooraf aan al 14 spanne en hulle ouers beskikbaar gestel word en gaan dit ook in die amptelike gedrukte program verskyn.